Зейналова Ирада Автандиловна

Ирада Автандиловна Зейналова ( 20 февраль 1972 йыл, Мәскәү) — Рәсәй журналисы, корреспондент, телевидение алып барыусы. НТВ (2016 йылдан) телеканалында «Аҙна йомғаҡтары» программаһы авторы һәм уны алып барыусы. НТВ телекомпанияһының Мәғлүмәттәр дирекцияһы мәғлүмәт-күңел асыу программаларының баш художество етәксеһе.  

Элек «Беренсе канал»да (2012—2016) «Ваҡыт» программаһының йәкшәмбе сығарылышын алып барған, Бөйөк Британияла (Лондон) һәм Израиль (Тель-Авив)Ирада Зейналова — Лица — Первый канал  «Беренсе канал» ААЙ корреспондентлыҡ бюроһы мөдире була.  Рәсәй телевидениеһы академияһы ағзаһы, журналист Светлана Зейналованың өлкән апаһы.

 Биографияһы 
Ирада Зейналова 1972 йылдың  20 февралендә Мәскәүҙә ҡатнаш ғаиләлә тыуа: атаһы Автандил Исабалиевич — әзербайжан,  әсәһе Галина Алексеевна — урыҫ. Светлана Зейналованың (1977) өлкән апаһы. Ирада ҡараштары һәм тәрбиәһе буйынса күберәк азербайжан, Светлана — урыҫ.

Мәскәүҙең 61-се мәктәбендә уҡый.

1995 йылда К.Э.Циолковский исемендәге  Рәсәй дәүләт технология университетында уҡый. Һөнәре — онтаҡ материалдар  һәм  иретеүҙәрҙе юғары тиҙлектәге ҡатырыу юлы менән алынған  һаҡлағыс ҡаплауҙар инжернер-технологы. Юғары уҡыу йортон тамамлау менән стажировканы АҠШ-та үтә.

1997 йылдан телевидениела. Тәүҙә (РТР) «Хәбәрҙәр» программаһында мөхәррир, шулай уҡ  инглиз теленән тәржемәсе булып эшләй. Голландия бригадаһы тәржемәсеһе сифатында «Хәбәрҙәр» өсөн ньюсрум төҙөүҙә ҡатнаша.

2000 йылдан алып 2003 йылға тиклем — «Хәбәрҙәр» һәм «Аҙна хәбәрҙәре»  программаһы корреспонденты. 2002 йылдың октябрендә террористик акттар көндәрендә  Дубровкала эшләй.  «Рәсәй» телеканалынан 2003 йылдың апрелендә китә.

2003 йылдан алып 2016 йылға тиклем «Беренсе канал»да эшләй. Башта, 2003 йылдан 2007 йылға тиклем —  «Яңылыҡтар», «Ваҡыты» һәм «Башҡа яңылыҡтар» мәғлүмәти программаларҙа хәбәрсе булып эшләй . 2004 йылдың февралендә һәм 2010 йылдың мартында Мәскәү метроһында шартлау көнөндә, 2004 йылда Бесланда террористик акт көндәрендә,  2005 йылдың 25 майында Мәскәү энергия селтәрҙәрендә авария көндәрендә, шулай уҡ 2006 йылда Германияла футбол буйынса чемпионаттың финал уйындарынан  репортаждар алып бара.

«Беренсе канал» бригадаһы составында 2006 йылда  Италияның Турин ҡалаһында  Ҡышҡы олимпия уйындарында, 2012 йылда Лондонда Йәйге олимпия уйындарында һәм 2014 йылда Сочи  уйындарында эшләй.

«Иң яҡшы репортер» номинацияһында «Йөҙҙәр» категорияһында «ТЭФИ-2006» телевизион премияһы лауреаты («Олимпиаданың алтын мизгелләре» тапшырыуҙар циклы өсөн»); II дәрәжә «Ватан алдындағы ҡаҙаныштары өсөн»  орден миҙалы менән бүләкләнә  (2006)Указ Президента Российской Федерации от 27 ноября 2006 г. № 1316 «О награждении государственными наградами Российской Федерации» .

2007 йылдан  2010 йылға тиклем Бөйөк Британияла Лондонда —  «Беренсе канал» ААЙ бюроһы мөдире.   2010—2011 йылдарҙа  ҡабаттан Мәскәүҙә эшләй.

2011 йылдың мартынан  2012 йылдың июленә тиклем  — Израилдә Тель-Авив ҡалаһында «Беренсе канал» ААЙ бюроһы мөдире.

9 сентябрь 2012 йылдың 2016 йылдың 10 июленә тиклем — «Ваҡыт» телепрограммаһының йәкшәмбе сығарылышын  алып бара.

2012 йылдың 7 декабренән йыл һайын үтә торған  «Дмитрий Медведев менән һөйләшеүҙәр»ҙә ҡатнаша (2012—2015 йылдарҙа — «Беренсе канал» журналисы булараҡ, 2016 йылдан —  НТВ хеҙмәткәре булараҡ).

2014 йылдың июлендә терегә ҡаҙаҡланған малай тураһында ялған таратыуҙа ҡатнаша. Шул уҡ йылдың 21 декабрендә, Ирада Зейналова «Ваҡыт» тапшырыуы эфирында «журналистарҙың был фәжиғә тураһында дәлилдәре булмаған һәм юҡ, тик был Славянскта тамуҡтан ҡасҡан  ысын  ҡатын-ҡыҙҙың ысын хикәйәһе», тип белдерәЖурналисты Первого отвечают на обвинения во лжи в связи с сюжетом про убийство ребёнка в Славянске Первый канал, 21.12.2014.

2014 йылдың авгусында Украина көнсығышында һуғышы һәм Ҡырымдың Рәсәйгә ҡушылыуы буйынса позицияһы өсөн Украина тарафынан санкция исемлегенә индерелә.

2015 йылдың 18 декабрендә КВН Юғары лигаһының финалында Мурманск йыйылмаһын сәләмләүҙә ҡатнаша. 2016 йылдың 1 октябрендә  уның ҡатнашлығында Максим Галкиндың «МаксимМаксим» күңел асыу программаһы күрһәтелә, был уның  «Беренсе каналда»  һуңғы сығышы була.

2016 йылдың ноябрендә алып барыусының «Беренсе канал»дан НТВ телеканалына күсеүе тураһында билдәле була. 2016 йылдың 4 декабренән   ул был каналда « Ирада Зейналова менән аҙна йомғаҡтары» йәкшәмбе мәғлүмәти-аналитик программа алып бара башлай. Студияла тапшырыуҙар алып барыуҙан тыш, Ирада Зейналова үҙ программаһы өсөн  репортаждар әҙерләй, шулай уҡ аҙнаның төп ваҡиғаларына ҡағылышлы кешеләрҙән интервью ала.

Сергей Колыванов һәм Егор Малоземов менән бергә  2017 йылдың 21 июлендә «Владимир Путин менән балаларса булмаған һөйләшеү» программаһын алып бара.

 Ғаиләһе 
Беренсе ире — журналист Алексей СамолетовИрада Зейналова: «Женщине в репортаже делать нечего».Московский комсомолец(11 декабря 2006)., улы ТимурИрада Зейналова: "На работе я могу заставить железо гнуться, но в быту тряпка невероятная". Антенна-Телесемь(11 февраля 2013).. 2015 йылдың октябрендә ире менән айырылышаТелеведущая Зейналова разводится.Дни.ру(28 октября 2015)., уларҙың никахы 20 йыл дауам итәСын Ирады Зейналовой: «Я люблю обоих родителей. Мамина свадьба — это её выбор».Life.ru(2 сентября 2016)..

Икенсе ире — хәрби корреспондент Александр Евстигнеев, шулай уҡ «Беренсе канал»да эшләй  (2007 йылдың апреленән 2017 йылдың декабренә тиклем)Александр Евстигнеев. Первый канал., хәҙер  Бөтә Рәсәй дәүләт телевизион һәм радиотапшырыуҙар компаниясһының  «Рәсәй-1» каналында эшләй. Туйҙары  2016 йылдың 16 декабрендә туйы үтәАлёшина, Елена.Зейналова вышла замуж за Евстигнеева.Дни.ру(16 декабря 2016).— Шоу-бизнес.Дата обращения: 17 декабря 2016.Веткина, Антонина.Ирада Зейналова вышла замуж в синем.Комсомольская правда(17 декабря 2016).— Телевизор.Дата обращения: 17 декабря 2016..

Зейналованың  ике туған ағаһы Исабала Муса Оглы Санкт-Петербург дәүләт аграр университетының  юридик факультетының элекке деканы була. Ришүәт өсөн ҡулға алына һәм 2017 йылда 8 йылға хөкөм ителәБрату известной телеведущей Ирады Зейналовой дали восемь лет за взятку в 400 тысяч рублей. Дата обращения: 26 июня 2021..






 Бүләктәре 

 I дәрәжә «Ватан алдындағы ҡаҙаныштары өсөн»  орден миҙалы (2014 йылдың 22 апреле) — «Ҡырым Республикаһында ваҡиғаларҙы яҡтыртыуҙа юғары профессионаллек һәм объективлыҡ өсөн» (бүләкләү тураһында указ иғлан ителмәй)Владимир Путин наградил более 300 работников СМИ за «объективное освещение событий в Крыму»Путин наградил 300 журналистов «за объективность при освещении событий в Крыму».
 II дәрәжә «Ватан алдындағы ҡаҙаныштары өсөн»  орден миҙалы (2006 йылдың 27 ноябре) — «Ватан телерадиотапшырыуҙар үҫешенә ҙур өлөш индергәне һәм күп йыллыҡ емешле эшмәкәрлеге өсөн».
 «Рәсәйҙең алтын ҡәләме» премияһы (2018).
 Киң мәғлүмәт саралары өлкәһендә Рәсәй Федерацияһы Хөкүмәте премияһы  (2021) —«Ватан телерадиотапшырыуҙар үҫешенә ҙур өлөш индергәне һәм күп йыллыҡ емешле эшмәкәрлеге өсөн».

 Шулай уҡ ҡарағыҙ 

 Телесюжет о «распятом мальчике»

 Иҫкәрмәләр 

 Һылтанмалар 

 Зейналова Ирада Автандиловна База данных «Лабиринт»
 Ирада Зейналова: «Не смотрю телевизор, меня там зомбируют!» — это незрелая позиция
 Ирада Зейналова: Меня не волнует только космос!  База данных «Современная Россия»
 Ирада Зейналова OPEN.AZ
 Ирада Зейналова — краткая биография

Категория:Инглиз теленән тәржемәселәр
Категория:II дәрәжә «Ватан алдындағы хеҙмәттәре өсөн» ордены миҙалы менән наградланыусылар
Категория:Мәскәүҙә тыуғандар
Категория:Алфавит буйынса шәхестәр
Категория:Википедия:Замандаштар биографияһы
Категория:1972 йылда тыуғандар
Категория:20 февралдә тыуғандар
Категория:I дәрәжә «Ватан алдындағы хеҙмәттәре өсөн» ордены миҙалы менән наградланыусылар
Категория:Тележурналистар
Категория:Телетапшырыуҙар алып барыусылар
Категория:РФ Хөкүмәте премияһы лауреаттары